नर्सिंग होम में चल रहा था भ्रूण के लिंग की जांच का गोरखधंधा, छापा मारा तो खुला राज  
एक महिला को कस्टमर बनाकर नर्सिंग होम में भेजा गया
35 हजार रुपये लिए और जांच करके बता दिया कि लड़की है
नर्सिंग होम की एजेंट ने बताया 250 भ्रूण की जांच करा चुकी है
कितावो ने बताया कि भ्रूण के लिंग की जांच हो जाएगी लेकिन इसके लिए 35000 रुपये देने होंगे. टीम ने सौदा तय कर लिया और फिर नकली कस्टमर को कितावो जनकपुरी के साईं नर्सिंग होम लेकर गई. छापेमारी करने वाली टीम नर्सिंग होम के बाहर ही खड़ी हो गई. नर्सिंग होम में डॉक्टर अंशु अरोड़ा ने महिला का अल्ट्रासाउंड किया और बताया  कि उसके गर्भ में बेटी है. इसके बाद बाहर खड़ी टीम ने छापा मारकर डॉक्टर अंशु और एजेंट कितावो को पकड़ लिया. नर्सिंग होम में मौजूद दस्तावेज और अल्ट्रासाउंड मशीन को जब्त कर लिया गया.
नर्सिंग होम का रजिस्ट्रेशन रद्द कर दिया गया है. पुलिस ने पीएनडीटी एक्ट और पीसी एक्ट के तहत केस दर्ज कर लिया है. पूछताछ में कितावो ने बताया कि अभी तक वह इस नर्सिंग होम में 250 महिला ग्राहकों को ला चुकी है जिनके भ्रूण के लिंग की जांच हुई है. एक ग्राहक से डॉक्टर अंशु 35 हज़ार रुपये लेता था जिसमें से कितावो को 2000 रुपये मिलते थे.
अब पता लगाया जा रहा है कि इस नर्सिंग होम में ऐसी कुल कितनी जांचें हुई हैं और इस गोरखधंधे में कितने और लोग शामिल हैं. इस पूरे ऑपरेशन का मोबाइल से स्टिंग भी किया गया है. जांच टीम के मुताबिक नर्सिंग होम अंशु अरोड़ा का है.